stanford-oval/wikipedia huggingface dataset:
ברוך תור-רז
ביוגרפיה

ברוך תור-רז נולד בתל אביב לאהרון ורבקה טוריס, וגדל בדרום העיר. בנעוריו עבד כנער מתלמד בבית דפוס "ספר" של נחום טברסקי. עבודתו זימנה לו מפגשים עם סופרים שהעריץ, והוא סיפר שנהג לקרוא ספרים עוד לפני שיצאו בדפוס.
לאחר שירותו הצבאי עסק בחינוך ובהדרכת מבוגרים, ובשנת 1968 התמנה לשמש כארכיונאי ראשי של מפא"י בבית ברל, שם גילה מחברת אבודה של רחל המשוררת שנכתבה בדגניה ב-1920 בקירוב. המחברת מכילה בין השאר יומן, טיוטות ראשוניות לשיריה המוכרים של רחל ושיר גנוז שלא פורסם מעולם.
את סיפוריו הראשונים פרסם תור-רז בשבועונים לילדים. בשנת 1996 זכה בעיטור אנדרסן על ספרו 'פרצוף צנע' מידי האיגוד הבינלאומי לספרי ילדים (IBBY).
חיים אישיים

היה נשוי למשוררת שלומית תור-רז (1939–1989) עד מותה, ואחר כך היה בן זוגה של אלמוגה אילן.
מספריו

שביל ארי הנמלים : שירים / ברוך טוריס (תל אביב : המחבר, תשכ"א 1961) <איורים, בהירה טוריס>
אי האור : קורות הקיפוד ומרעיו (תל אביב : אל"ף, תש"ל 1970)
דובי : קורות בעל חוטם מבוקע ורעו קצוץ הזנב (תל אביב : רותם, תשל"ג 1973)
פרשת סינדרלה (תל אביב : רותם, תשל"ה) <סטירה פוליטית>
מריון, אורח משפת הירקון (תל אביב : רותם, תשל"ז 1977)
מאצל שביל הסביונים. בתוך: דמעה בעפעפי שחר : שירים / שלומית וברוך תור־רז (הוד־השרון : רותם, תשל"ח 1978)
חומימבה ומלך המצוקים (תל אביב : הקיבוץ המאוחד, תשמ"ה 1984)
האריה החולם (ירושלים : כתר, 1986)
הגדר (ירושלים : שוקן, תשמ"ט 1989) <איורים, אבנר כץ>
אל בומבוט : רוכל הסדקית : סיפורים (תל אביב : ירון גולן, 1989)
גנז המלך : סיפורים (הוד־השרון : רותם, 1990)
אדם אחר (תל אביב : ירון גולן, תש"ן 1990)
רעב רק לעוגה (רמת־גן : רות סירקיס, תש"ן 1990) <איורים, אורה איל>
דמעה מתוקה כצוף : סיפורים לילדים (תל אביב : ירון גולן, 1991) <איורים, נורית יובל ... ואחרים>
מעשה בכוכבון שלא רצה לישון : שלושה סיפורים לילדים (תל אביב : תמוז, 1992) <איורים, נורית יובל>
העוצר הגדול : סיפור אהבה לבני הנעורים (תל אביב : ביתן, תשנ"ד 1994)
פרצוף צנע (תל אביב : ירון גולן, 1994) <איורים, דני קרמן>
ענן אמר לענן (קרית־גת : דני ספרים, 1996) <איורים, נורית יובל>
הסוס הנבון (קרית־גת : דני ספרים, 1998) <איורים, נורית יובל>
סול ולונה : סיפורים (תל אביב : משרד הביטחון, ההוצאה לאור, תשנ"ח 1998)
סבתא על הגובה (תל אביב : ידיעות אחרונות : ספרי חמד, 2000) <איורים, אודי ליכטשיין>
המתנה (קרית־גת : דני ספרים, 2001) <איורים, קסניה טופז>
בן לוקח בת (תל אביב : ידיעות אחרונות : ספרי חמד, 2002) <איורים, אודי ליכטשיין>
מי מצא? (חולון : צבר, תשס"ב 2002) <איורים, דודי שמאי>
הפסדתי את החופש הגדול (תל אביב : הקיבוץ המאוחד, 2003) <איורים, יעקב גוטרמן>
מי יכול? (קרית־גת : קוראים, תשס"ד 2003) <איורים, נורית צרפתי>
ילד חולמני : שירים לילדים (תל אביב : יוסף שרברק, 2003) <איורים, אבנר כץ>
הצוללת של אמנון ושלי, סיפור לילדים, איורים: יעקב גוטרמן, "הקיבוץ המאוחד" 2008.
שנינו: שירים למבוגרים של שלומית וברוך תור-רז. איורים: ברוך תור-רז. הוצאה: עיתון 77 2009.
הערות שוליים

1 2 3 4  עופר אדרת, הנער שעשה הגהות לחסמבה, באתר הארץ, 15 במאי 2014
↑  אליהו הכהן, כה צר מעגלי: חדרי, ספרי, ערגה למרחב, באתר הארץ, 13 בפברואר 2009
↑  ציפי גון-גרוס, הצמה והספסל הבודד בקצה שכונה, באתר הארץ, 23 במרץ 2003
↑  יהודה אטלס, המלחמות היו אז לא אמיתיות, באתר הארץ, 27 באוקטובר 2008
| --- | --- |
בקרת זהויות :  NLI: 987007309365805171  ISNI: 0000 0000 6668 352X  LCCN: n89121006  VIAF: 66879055   WorldCat (עם VIAF): 66879055
באייה

| --- | --- |
סמל באייהסמל באייה

מרכז העיר ההיסטורית, טחנת מים על נהר אור
 מדינה:  צרפת צרפת
 חבל:  נורמנדי נורמנדי
 מחוז:  קלבדוס
 שטח:  7.11 קמ"ר
 גובה:  32-67 מטרים
 אוכלוסייה:  ‏
  ‑ בעיר:  12,775 (1 בינואר 2021)
 קואורדינטות:  49°16′45.84″N 0°42′10.08″W﻿ / ﻿49.2794000°N 0.7028000°W﻿ / 49.2794000; -0.7028000
 אזור זמן:  UTC+1
 http://www.mairie-bayeux.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי באייה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי באייה(למפת נורמנדי רגילה) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  א.ד. פר.  א.ד.פ. תעלת למאנשבאייה(למפת נורמנדי מוגדלת) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  איל-דה פראנס  א.ד.פ. תעלת למאנשבאייה  he tabBackground:;tabBorder:#aaa;defaultTab:0;
מרכז העיר (2011)
באייה (בצרפתית: Bayeux) היא עיר וקומונה במחוז קלבדוס שבנורמנדי, צרפת. העיר נמצאת 7 ק"מ מחוף תעלת למאנש, ו-30 ק"מ צפונית-מערבית מקן, על הדרך המובילה בין פריז-קן-שרבור. בעיר מתגוררים (נכון ל-2011) 13,511 תושבים.
במוזיאון מיוחד (Musée de la Tapisserie de Bayeux), מוצג שטיח מפורסם הקרוי על שם העיר מהמאה ה-11, מתעד את האירועים שהובילו לקרב הייסטינגס שבעקבותיו כבשו הנורמנים את אנגליה מידי הסקסונים. שטיח באייה נחשב לאחת מיצירות האמנות הגדולות של ימי הביניים. השטיח היה מוצג קודם בקתדרלת באייה.
לאורך העיר זורם הנהר אור(אנ') שזרימתו נוצלה להקמת טחנות מים לצרכים שונים. שתיים מהן עדיין פועלות.
היסטוריה > העת העתיקה

בעת האימפריה הרומית נודעה העיר בשם "אוגוסטודורום" (Augustodurum, כלומר: שער אוגוסטוס קיסר). מאוחר יותר קיבלה העיר את שמה משם שבט קלטי שהתגורר במקום, ה-Baiocasses ("בעלי הצמות הבלונדיניות"). העיר מוזכרת גם בכתבי תלמי, בשם "Noemagus Biducassium" (השוק החדש של ה-Baiocasses).
היסטוריה > ימי הביניים

העיר נהרסה כמעט כליל במהלך פשיטות הויקינגים בשנת 890, אך נבנתה בשנית במאה ה-10. העיר שגשגה תחת שלטון הבישוף אודו מבאייה, אחיו למחצה של ויליאם הראשון, מלך אנגליה. אולם קרנה ירדה ב-1050 כאשר העיר קן הפכה לעיר השלטון של ויליאם. במהלך מלחמת הנרי הראשון, מלך אנגליה באחיו רובר השני, דוכס נורמנדיה, בשנת 1106, שרף הנרי את העיר כדי שתשמש אזהרה לשאר הדוכסות. ב-14 באפריל 1450, במהלך מלחמת מאה השנים נכבשה העיר בידי שארל השביעי, מלך צרפת, אך תושבי העיר לא נפגעו.
היסטוריה > העת החדשה

במהלך מלחמת העולם השנייה העיר הייתה הראשונה מבין ערי צרפת ששוחררו בידי כוחות בעלות הברית במהלך הפלישה לנורמנדי. הגנרל שארל דה גול נשא בעיר נאום מפורסם, הקרוי על שם העיר, בו ביקש את אמון ההמונים להקמת ממשלה צרפתית עצמאית בסיוע ארצות הברית. שנתיים מאוחר יותר, ב-16 ביוני 1946, נשא דה-גול נאום נוסף בו שירטט את דמותה של ממשלת צרפת על-פי חזונו. קווים אלו באו לידי ביטוי בחוקת הרפובליקה הצרפתית החמישית.
ערים תאומות

לעיר ברית ערים תאומות עם מספר ערים ברחבי העולם:
הממלכה המאוחדת דורצ'סטר, הממלכה המאוחדת
נורדריין-וסטפאליה ליבקה, גרמניה, נורדריין-וסטפאליה
פולין חויניצה, פולין
יפן סוטומה, יפן
הולנד איינדהובן, הולנד
דנמרק ויבורג, דנמרק
ראו גם

בית הקברות הצבאי בבאייה
הערות שוליים

↑  תוצאות מפקד האוכלוסין 2011 באתר ה-Institut National de la Statistique et des Études Économiques ‏(INSEE)
| --- | --- |
בקרת זהויות :  NLI: 987007552628305171  BnF: cb15247463q (data)  GND: 4005054-3  LCCN: n2005040937  MusicBrainz: b387db05-47d8-45a4-9269-d23797fee35a  NKC: ge789481  SUDOC: 02746072X  VcBA: 494/34365  VIAF: 154760386   WorldCat (עם VIAF): 154760386 
טחנת מים בבאייה
קתדרלת נוטר דאם בבאייה
מוזיאון השטיח בבאייה
מוזיאון השטיח בבאיה
טנקי M4 שרמן של הצבא הבריטי ברחובות באייה במהלך כיבוש נורמנדי
בייבי (סדרת טלוויזיה)

| --- | --- |

 סוגה:  דרמת נעורים
 בימוי:  Andrea De Sica, Letizia Lamartire, Anna Negri 
 שחקנים:  בנדטה פורקרולי  Denise Capezza  Sergio Ruggeri  Max Tortora  Marjo Berasategui  Andrea Giordana  Paolo Calabresi  Filippo Marsili  Thomas Trabacchi  Bruno Wolkowitch  Ludovico Succio  Alessia Scriboni  Lorenzo Gleijeses  Massimo De Santis  Antonio Orlando  Claudia Pandolfi  Beatrice Bartoni  Brando Pacitto  Lorenzo Zurzolo  צ'אבלי ססטרה גונזלס  Alice Pagani  Riccardo Mandolini  איזבלה פרארי  Galatea Ranzi  Massimo Poggio  Federica Lucaferri  Tommaso Ragno  Mirko Trovato  מהדי נבבו  Giuseppe Maggio  Anna Lou Castoldi 
 ארץ מקור:  איטליה איטליה
 שפות:  איטלקית
 מספר עונות:  3 
 מספר פרקים:  18 
 הפקה
 הפצה:  נטפליקס 
 אורך פרק:  40–51 דקות
 שידור
 רשת שידור:  נטפליקס 
 תקופת שידור מקורית:  30 בנובמבר 2018 – 16 בספטמבר 2020
 קישורים חיצוניים
 אתר רשמי
 דף התוכנית ב-IMDb
 
בייבי (באנגלית: Baby) היא סדרת טלוויזיה איטלקית מסוגת דרמת נעורים שנוצרה עבור נטפליקס. העונה הראשונה עלתה לראשונה ב-30 בנובמבר 2018. הסדרה עוקבת אחר תלמידות בתיכון-עילית ברומא העוסקות בזנות. הסדרה מבוססת, שלא באדיקות, על סיפורן של שתי נערות בתיכון ברומא שהיו מעורבות במעגלי זנות של קטינים בשנת 2014.
בדצמבר 2018 הודיעה נטפליקס על עונה שנייה של הסדרה, שהוקרנה בבכורה ב-18 באוקטובר 2019. הסדרה התחדשה לעונה שלישית ואחרונה, שעלתה לשידור ב-16 בספטמבר 2020
עלילה

העלילה שמתרחשת בתיכון-עילית בשכונת פריולי ברומא, עוקבת אחר קיארה (בנדטה פורקרולי), נערה צעירה ובת למשפחה עשירה שמיואשת מחייה הרגילים והמשעממים למדי. כל זה משתנה כאשר קיארה פוגשת את לודוביקה (אליצ'ה פגאני), נערה בעייתית ואימפולסיבית שמרבה לעשות צרות, ולומדת עמה בשכבה, וזקוקה בסתר לכסף. גם בגלל הייאוש שלה וחלק בשל שעמום, לודוביקה מושכת את קיארה לעולם הזנות של קטינים, וזהו רעיון רע עבורה בדיוק כפי שזה נשמע. לודוביקה מסתבכת עם פיורה, בחור צעיר שהוא חלק מעסקי הזנות שדואג לה מאוד, עד כדי כך שהוא אובססיבי כלפיה. קיארה מנהלת מערכת יחסים עם דמיאנו, התלמיד החדש בבית הספר והבן של סנטור מכובד, תוך הסתרת חייה הסודיים מהוריה ומחבריה.
שחקנים ודמויות

בנדטה פורקרולי - קיארה אלטיירי / אמה
אליצ'ה פגאני - לודוביקה סטורטי / דיזירה
ריקרדו מנדוליני - דמיאנו יונס
צ'אבלי ססטרה גונזלס - קמילה רוסי גובנדר
ברנדו פצ'יטו - פאביו פדלי
לורנצו זורזולו - ניקולו רוסי גובנדר
גלטאה רנצי - אלזה אלטיירי
טומאסו ראניו - אלברטו פדלי
מאסימו פוג'ו - ארטורו אלטיירי
סקירה

| עונה | פרקים | עלייה לשידור |
| --- | --- | --- |
| 1 | 6 | 30 בנובמבר 2018 |
| 2 | 6 | 18 באוקטובר 2019 |
| 3 | 6 | 16 בספטמבר 2020 |
הערות שוליים

↑  Vivarelli, Nick (27 בנובמבר 2018). "Netflix Unveils Italian Original 'Baby,' Based on Real-Life Teen Prostitution Scandal". Variety. נבדק ב-12 בינואר 2019. {{cite web}}:  (עזרה)
↑  "Baby su Netflix dal 30 novembre: Il primo teaser trailer". ComingSoon.it (באיטלקית). נבדק ב-23 בינואר 2019. {{cite web}}:  (עזרה)
↑  "Yes, Netflix's "Baby" Does Just End Like That". Refinery29. נבדק ב-23 בינואר 2019. {{cite web}}:  (עזרה)
↑  Tannenbaum, Emily (3 בדצמבר 2018). "The True Story Behind Netflix's 'Baby' Is Even More Disturbing Than the Show". Cosmopolitan. נבדק ב-23 בינואר 2019. {{cite web}}:  (עזרה)
1 2  Netflix Italy [@NetflixIT] (21 בדצמבר 2018). "La stagione 2 di #BabyNetflix arriva prossimamente. Il rewatch della prima può iniziare subito.pic.twitter.com/lsjIXq9DWz" (Tweet) (באיטלקית). נבדק ב-23 בינואר 2019 – via Twitter. {{cite web}}:  (עזרה)
↑  @NetflixIT (13 בנובמבר 2019). "Nessun segreto è più al sicuro. 🤫💕 Baby 3, la stagione finale, in arrivo prossimamente. #BabyNetflix" (Tweet) – via Twitter. {{cite web}}:  (עזרה)
בנזיל

בנזיל
נגזרות של בנזיל: (מימין לשמאל), בנזילאמין (אנ'), בנזיל רדיקל, קבוצת בנזיל, בנזיל מתיל אתר, בנזיל כלורופורמט (אנ') ובנזיל ברומיד (אנ')
בנזיל (באנגלית: ) היא קבוצה פונקציונלית עם הנוסחה הכימית C6H5CH2. הקיצור Bn משמש לעיתים קרובות כדי לציין את החלק הבנזילי של מולקולה גדולה יותר. לדוגמה בנזיל אלכוהול יקרא BnOH. הקיצור Bz אינו מציין בנזיל אלא בנזויל C6H5C(O). ניתן לראות את הבנזיל כפניל הקשור ל-CH2.
ראו גם

בנזילפניצילין
בית הקברות הפרוטסטנטי ביפו

| --- | --- |

 פרטי בית הקברות
 דת:  נצרות פרוטסטנטית
 תאריך הקמה:  1842 
 קואורדינטות:  32°03′08″N 34°45′16″E﻿ / ﻿32.052166666667°N 34.754527777778°E﻿ / 32.052166666667; 34.754527777778
  מפת מיקום  מפה דינמית   (למפת יפו מוגדלת) בית הקברות הפרוטסטנטי ביפו(למפת יפו רגילה) בית הקברות הפרוטסטנטי ביפו(למפת גוש דן רגילה) בית הקברות הפרוטסטנטי ביפו(למפת גוש דן מוגדלת) בית הקברות הפרוטסטנטי ביפו  he בית הקברות הפרוטסטנטי ביפוhe בית הקברות הפרוטסטנטי ביפומפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית הקברות הפרוטסטנטי ביפו הוא בית קברות קטן ובלתי פעיל ששימש את הקהילה הפרוטסטנטית הקטנה ביפו במאה ה-19. בית הקברות נמצא בקצה סמטה המסתעפת מרחוב יפת, בסמוך לבית מספר 19, מאחורי בית הספר הסקוטי טביתא.
אדמת בית הקברות שייכת לכנסייה האנגליקנית בירושלים, והיא נרכשה במרץ 1842, ביוזמתו של הבישוף מיכאל שלמה אלכסנדר, שהגיע לארץ ישראל זמן קצר לפני כן. הקבורה בבית הקברות החלה באותה שנה, עת נקברו בו שבעה ספנים בריטים אשר נספו בטביעת אונייה בריטית סמוך לעיר.
בבית הקברות שרדו 30 קברים מזוהים וארבעה שרידי קברים, והמקום מוזנח.
בעלי שם שנקברו במקום

הבריגדיר גנרל האנגלי אדוארד תומאס מיצ'ל - מיצ'ל היה קצין בכיר בחיל התותחנים המלכותיים שהצטיין בקרבות שונים באירופה. בשנת 1840 הוא נשלח בראש משלחת צבאית בריטית למזרח התיכון, כדי לסייע לטורקיה במלחמתה נגד איברהים פחה המצרי שפלש לארץ ישראל ב-1831 והשתלט עליה. לאחר שנסוג איברהים פחה מעכו למצרים דרך מישור החוף, יצא מיצ'ל עם יחידתו לרדוף אחריו. בהיותם ליד העיירה מג'דל (כיום בתחום העיר אשקלון) ירד גשם ומיצ'ל שכב לישון בבגדים רטובים וחלה. הוא הובא ליפו ושם מת בשנת 1841. תחילה נקבר במצודת סידני סמית, לימים בית החולים הצרפתי שבצידו השני של רחוב יפת. בסוף שנות ה–70 של המאה ה–19 הועברה גופתו לבית הקברות. המצבה עשויה לוח שיש רחב ועליו חקוקות שתי שורות בטורקית עות'מאנית לאמור: ”קבר צר זה מכיל את גופתו של האיש ששמו הלך לפניו בחייו”, וכתובת ארוכה באנגלית, ובה רשום בין היתר: ”מוקדש לזכר הבריגדיר גנרל אדוארד תומאס מיצ'ל מהתותחנים המלכותיים. מפקד הכוחות של הוד מעלתה הבריטית בסוריה, חבר של מסדר האמבט, מפקדה של איזבלה הקתולית ואבירי פרדיננד הקדוש ושל קרלוס השלישי מספרד; אשר מת ביפו ב-24 בינואר 1841 בגיל 54. הוא ניחן במעלות רמות ואציליות, בשירות ארוך ומזהיר, וביחס חם מכל אלה שהכירוהו.”
הרופא תומאס הודג'קין שמת ביפו ב-4 באפריל 1866, בעת שליווה את השר משה מונטיפיורי בסיורו השישי בארץ ישראל. הוא היה ידידו ורופאו האישי של מונטיפיורי, וזה הקים על קברו מצבה מגרניט מלוטש בצורת אובליסק. על המצבה חרוט בלטינית המשפט ”דבר לא היה זר לו”.
ביאטריס (בטסי) מנגאן - מייסדת בית החולים האנגלי ביפו. נפטרה בשנת 1885
ג’ין ווקר-ארנוט - מייסדת בית הספר טביתא הסמוך, אשר נפטרה בשנת 1911.
האב ג'ורג קלארק ושני בניו הקטנים, חברי הכת של ג'ורג אדמס (מייסד המושבה האמריקאית ביפו) שנפטרו זמן קצר לאחר הגיעם ליפו מארצות הברית.
מצבתה של ג’ין ווקר-ארנוט
מצבותיהם של מיצ'ל והודג'קין
מצבתו המטה ליפול של אדוארד תומאס מיצ'ל
תקריב - מצבתו של הודג'קין
לקריאה נוספת

זאב וילנאי: תל אביב -יפו, הוצאת אחיעבר, 1965
שמואל גילר: קבורה נוצרית כפולה ביפו. 'עתמול' 225.
ברנדון האנטר

| --- | --- |

האנטר, 2006
 לידה:  24 בנובמבר 1980 סינסינטי, אוהיו, ארצות הברית
 פטירה:  12 בספטמבר 2023 (בגיל 42) אורלנדו, פלורידה, ארצות הברית
 עמדה:  סנטר, פאוור פורוורד
 גובה:  2.03 מטרים
 מספר:  56, 34 
 מכללה:  אוהיו
 דראפט:  בחירה מספר 56, 2003 בוסטון סלטיקס
 קבוצות כשחקן
 2003–2004   2004–2005   2006   2006   2006–2007   2007–2008   2008–2009   2009–2010   2010–2011   2011   2011–2012   2012–2013   2013   2013   2013:  בוסטון סלטיקס   אורלנדו מג'יק   פנאתינייקוס   נאפולי   ליבורנו   ביאלה   סוטור מונטגרנרו   הפועל ירושלים   אליאגה פטקים ונטספילס ביירוית באסקט הפועל גלבוע גליל אורליאן   ALM אוורה באסקט   קלאב אתלטיקו אגואדה
 
ברנדון למאר האנטר (באנגלית: Brandon Lamar Hunter;‏ 24 בנובמבר 1980 – 12 בספטמבר 2023) היה כדורסלן אמריקאי ששיחק בעמדות הסנטר והפאוור פורוורד ולאחר מכן שימש סוכן שחקנים. גובהו 2.03 מטרים. האנטר היה ידוע כשחקן חזק ומאסיבי וריבאונדר מצטיין.
ביוגרפיה

נולד בסינסינטי, אוהיו.
בליגת המכללות שיחק האנטר במדי אוניברסיטת אוהיו וקלע בעונתו האחרונה 21.5 נקודות לצד 12.6 ריבאונדים בממוצע למשחק. הוא נבחר על ידי הבוסטון סלטיקס בסיבוב השני של הדראפט בשנת 2003 במקום ה-56. האנטר הוא השחקן היחיד מאוניברסיטת אוהיו שנבחר בדראפט בעשור זה. בעונת 2003/2004 שיחק במדי הסלטיקס 36 משחקים בהם קלע 3.5 נקודות וקטף 3.3 ריבאונדים למשחק.
בעונה הבאה הוא המשיך להופיע ב-NBA במדי האורלנדו מג'יק עם 3.1 נקודות ו-2.2 ריבאונדים למשחק.
בעונת 2005/2006 היה אמור האנטר להצטרף לפנאתינייקוס אך לבסוף חתם בנאפולי בה הציג יכולת חלשה. לאחר מכן הצטרף לקבוצת הכדורסל מהעיר ליבורנו והראה יכולת משופרת עם 14.8 נקודות ו-8.6 ריבאונדים.
האנטר המשיך עם הנדידה שלו בליגה איטלקית והצטרף בעונת 2007/2008 לקבוצת הכדורסל מהעיר ביאלה והמשיך ביכולתו הטובה עם ממוצע של 12.9 נקודות ו-9.1 ריבאונדים למשחק.
בעונת 2007/2008 שיחק האנטר בסוטור מונטגרנרו האיטלקית והיה השחקן הבולט הקבוצה עם 13.7 נקודות ו-10.2 ריבאונדים ב-31 דקות משחק בממוצע.
באוקטובר 2009 חתם על חוזה לעונה אחת בקבוצת הפועל ירושלים הישראלית איתה שיחק במסגרת היורוקאפ (2009/2010).
בעונת 2010/11 שיחק בקבוצת אליאגה פטקים מהליגה הטורקית. בעונת 2011/12 הוא החל בקבוצת ונטספילס. ובהמשך עבר לקבוצת ביירוית באסקט מבונדסליגה.
בעונת 2012/13 חתם במדי הפועל גלבוע גליל, איתה השתתף במסגרת הליגה הבלקנית אך הקבוצה חוותה עונה קשה והגיעה למקום האחרון בליגת העל. ב-29 בינואר 2013 הוחלט על שחרורו של האנטר מהקבוצה, שעבר לאורליאן מליגת העל הצרפתית בכדורסל בה היה שחקן חילוף עד אפריל 2013, אז עבר ל-ALM אוורה באסקט מהליגה הצרפתית השנייה. בהמשך השנה שיחק בין אוגוסט לנובמבר בקלאב אתלטיקו אגואדה בליגה הבכירה באורוגוואי ואז פרש מכדורסל ונהפך לסוכן כדורסל מורשה של איגוד השחקנים של ה-NBA.
האנטר מת ב-12 בספטמבר 2023 במהלך אימון יוגה, כשהוא בן 42.
הערות שוליים

↑  אור שקדי‏, גלבוע/גליל: ברנדון האנטר עבר לאורליאן, באתר וואלה, 29 בינואר 2013
↑  אור שקדי‏, אקס הפועל ירושלים ברנדון האנטר הלך לעולמו בגיל 42, באתר וואלה, 13 בספטמבר 2023
בית"ר עירוני קריית גת

קבוצת הכדורגל בית"ר עירוני קריית גת, הוא מועדון כדורגל עירוני, בקריית גת. המועדון משחק כיום בליגה ב' מחוז דרום.
היסטוריה

המועדון נוסד בשנת 1970 והצטרף לאגודת הספורט בית"ר. המועדון החל לשחק בליגה ד' מחוז גזר.
בעונת 1981/1982 עלתה הקבוצה לליגה ב'. ונשרה אחרי 3 עונות. בעונת 1986/1987 הקבוצה עלתה שנית לליגה ב'. ונשרה שוב, אחרי 2 עונות.
בשנים 1999/2000 הקבוצה התקדמה שתי ליגות בשנתיים והגיעה לליגה א'. לאורך השנים, המקום הגבוה ביותר אליו הגיע המועדון הוא המקום השישי בליגה א' (הליגה השלישית).
עד 2006 היו בקריית גת, שני מועדוני כדורגל: מכבי קריית גת וביתר קריית גת ששיחקה בליגה א'. לאחר עונה זו, המועדון התמזג עם מכבי ופורק.
היסטוריה > הקמה מחדש

בספטמבר 2016 הוקם המועדון מחדש בבעלות העירייה, והשתתף בעונת 2016/2017 בליגה ג' (מחוז דרום) הקבוצה סיימה במקום השני ונשארה בליגה ג'. כעבור שנה זכה המועדון בליגה ג' דרום, ועלה לליגה ב' דרום ב'.
תארים

אליפות: 2017/2018
הערות שוליים

↑  בית"ר קריית גת עלתה לליגה ב'
בליפ

| --- | --- |

כרזת הסרט
 בימוי:  ויליאם ארנץ   בטסי צ'ייס   מארק ויסנטה
 הופק בידי:  ויליאם ארנץ   בטסי צ'ייס   מארק ויסנטה
 תסריט:  ויליאם ארנץ   מאתיו הופמן   בטסי צ'ייס   מארק ויסנטה
 שחקנים ראשיים:  מרלי מטלין ג'ון רוס בואי Robert Blanché ארמין שימרמן אליין הנדריקס בארי ניומן לארי ברנדנבורג 
 מוזיקה:  כריסטופר פרנקה
 צילום:  דייוויד ברידג'ס   מארק ויסנטה
 מדינה:  ארצות הברית 
 חברת הפקה:  סרטי סמואל גולדווין 
 חברה מפיצה:  Roadside Attractions
 שיטת הפצה:  וידאו על פי דרישה 
 הקרנת בכורה:  2004
 משך הקרנה:  109 דקות   324 דקות (גרסת הבמאי)
 שפת הסרט:  אנגלית
 סוגה:  דרמה קומית, סרט תיעודי, סרט דרמה 
 הכנסות:  15,998,178‏$
 הכנסות באתר מוג'ו:   whatthe
 www.whatthebleep.com
 דף הסרט ב־IMDb
 
בליפ (במקור: What the Bleep Do We Know!?‎, מסוגנן גם: What tHe #$*! DΘ ωΣ (k)πow!?‎, בתרגום חופשי מאנגלית: "מה לבליפ אנחנו יודעים?!") הוא סרט קולנוע פסאודו-מדעי ושנוי במחלוקת משנת 2004. הסרט משלב בין ראיונות דוקומנטריים לסיפור בדיוני ואנימציית מחשב במטרה לקשר בין מדע לבין רוחניות. הסרט עוסק בנושאים מגוונים מתחומי מכניקת הקוונטים, פסיכולוגיה, נוירולוגיה, תורת ההוויה, מטאפיזיקה ורוחניות. הוא מכיל ראיונות עם דוקטורים שונים מתחומי המדע והרוחניות, יחד עם סיפור על צלמת חירשת המתמודדת עם עברה. ישנו בסרט שימוש ניכר באנימציית מחשב מתקדמת כדי להמחיש רעיונות שמוצגים בו (כגון פעולת המוח), וכן למטרות אמנותיות יותר.
חלקו הראשון של הסרט מציג, באמצעות ראיונות עם פיזיקאים, רעיונות מרכזיים של מכניקת הקוונטים, ובפרט אי הוודאות שהביאה תורה זו ללב הפיזיקה המודרנית. מרואיינים אחרים עוסקים בפעולתו של המוח.
הסרט צבר פופולריות רבה ברחבי העולם. עם זאת, נמתחה כלפיו ביקורת. רבים מצביעים על שגיאות עובדתיות בנושאים מדעיים שמוזכרים בסרט, ועל כך שרוב האנשים שהיו מעורבים בהפקתו ואף אחדים מהמרואיינים בו קשורים לבית ספר ללימודי העידן החדש -Ramtha's School of Enlightenment. בסיסו של בית הספר במדינת וושינגטון, ארצות הברית, ודעותיו עומדות במרכזו הרעיוני של הסרט. מייסדת בית הספר, ג'ודי ז. נייט (JZ Knight), מתראיינת בסרט פעמים רבות. בסוף הסרט מופיע שמה של נייט בכתוביות כ"רמת'ה" (Ramtha). זוהי רוחו בת שלושים וחמש אלף השנים של לוחם למוּרי אשר, על פי חלק ממאמיני "העידן החדש", עלה השמיימה (בדומה לעלייתו של ישו לגן עדן). נייט טוענת כי היא "מתעלת" את רוחו מאז הופיעה לפניה בשנת 1988.
נושאים השנויים במחלוקת

כלפי הסרט מופנית ביקורת רבה על שהוא לוקח מושגים ותופעות ממכניקת הקוונטים, כגון עקרון אי הוודאות של הייזנברג, העוסקים במערכות קטנות בסקלת אורכי הגל של דה ברויי (עצמים מיקרוסקופיים), ומסיק מהן מסקנות לגבי עצמים יום-יומיים כגון כדורי-סל, מעיינות ואף בני אדם. כמו כן, מוצג בסרט מחקרו של מסרו אמוטו, בנוגע ליכולת האנושית, לכאורה, להשפיע על איכות המים, על ידי הבעת מסרים חיוביים ושליליים כלפיהם.
נושאים השנויים במחלוקת > מספר שגיאות עובדתיות בסרט

בסרט נטען כי בני האדם מורכבים מ-90% מים. ידוע כי אחוז הרכב המים אצל יילודים הוא כ-78%, אצל תינוקות בגיל שנה כ-65%, אצל גברים בוגרים כ-60% ואצל נשים בוגרות כ-55%.
בקטע המצויר בסרט נראים מסרים חשמליים מועברים ישירות במרווח הסינפטי. ידוע כי התמסורת העצבית מועברים בצורה כימית בעזרת מוליכים עצביים או בצורה חשמלית דרך סינפסות חשמליות.
נטען בסרט כי בגוף האנושי מיוצרות 20 חומצות אמינו. ידוע כי הגוף מסוגל לסנתז רק 12 חומצות אמינו, ושאר ה-8 הן חומצות אמינו חיוניות שיש לקבלן מהמזון.
ראו גם

מדע-כזב
הערות שוליים

↑  Jeffrey Utz, M.D.,‏ Re: What percentage of the human body is composed of water?‎, באתר MadSciNet,‏ 15 במאי 2000
בר תעופה

בר תעופה (BAR Aviation) היא חברת תעופה באוגנדה. בר תעופה פועלת במספר תחומי תעופה: טיסות סדירות ליעדים מקומים, טיסות שכר, טיסות פינוי רפואי, כמו כן החברה מפעילה בית ספר להכשרת טייסים מקומיים ומציעה שירותי אחזקת מטוסים. הבסיס העיקרי של החברה הוא נמל התעופה הבינלאומי של אנטבה. החברה גם מחזיקה מרכז משני בנמל התעופה קאג'נסי, במחוז וואקיסו, מחוץ לכביש קמפלה-אנטבה, באזור המרכזי של המדינה.
בר תעופה מכשירה טייסים עבור או"ם, רשות הטבע הפראי של אוגנדה (Uganda Wildlife Authority), כחות ההגנה העממים של אוגנדה, המשטרה הלאומית של אוגנדה.
היסטוריה

בר תעופה הוקמה באוגנדה בשנת 2008, תחילה כחברה שפעלה בתחומי הכשרת טייסים, טיסות שכר ושירותי אחזוקת מטוסים בלבד. חברת התעופה החלה בשירותי טיסות סדירות בתוך אוגנדה ב-1 בפברואר 2022.
טיסות סדירות שמפעילה בר תעופה אמורים לעזור בשיקום ענף התיירות באוגנדה, שנפגע קשות מגפת הקורונה. בנוסף, עם התפתחות של התעשיית קידוחי גז טבעי ונפט באוגנדה, על מנת לענות לדרישות הבאות מהתעשייה הזאת, ביצעה החברה רכישת כלי טיס המיועדים לפינוי רפואי.
לבר תעופה יש הסכם שיתוף פעולה עם חברת תעופה Uganda Airlines, על טיסות פנים בתוך אוגנדה.
בדצמבר 2022 בר תעופה רכשה גרסה אזרחית של מטוס מטען הרקולס L-100, לפני הרכישה המטוס הופעל על ידי חברת Gulf Air מפלורידה, ארצות הברית.
ביוני 2023 ביצע החברה ההטסה המורכבת של 18 קרנפים לבנים מדרום אפריקה לקונגו במטוס ההרקולס שלה שזה עתה נרכש.
היסטוריה > תאונות

בדצמבר 2022 התרסק מטוס מדגם Cessna 208B Grand Caravan של החברה (מספר זנב 5X-GBR) בהפארק הלאומי המלכה אליזבת, הטייס וחמשת הנוסעי המטוס נפצעו.
במאי 2023 התרסק מטוס מדגם Cessna 208B Grand Caravan של החברה (מספר זנב 5X-RBR) בשדה תעופה Kajjansi, שני הטייסים נפצעו.
יעדים

החל ממרץ 2022, בר תעופה מפעילה קוי תעופה סדירים לכ-11 יעדים בתוך אוגנדה: Arua, Kihihi, Kisoro, Chobe, Bugungu, Semliki, Pakuba, Kasese, Mbarara, Mweya, Kajjansi.
צי המטוסים

החל ממאי 2023, צי המטוסים של בר תעופה כולל את המטוסים הבאים:
| דגם | מספר מטוסים | זיהוי כלי טיס ("זנב") |
| --- | --- | --- |
| הרקולס L100-30 | 1 | 5X-SBR |
| Challenger 604 | 1 |  |
| ביצ'קראפט 1900D | 1 | 5X-JBR |
| Pilatus PC-12 | 1 | 5X-BDT |
| Cessna 208 Caravan | 5 | 5X-RBR, 5X-ROC, 5X-GBR, 5X-KEB, 5X-BBR |
| ססנה 172 | 2 | 5X-BAR, 5X-MAU |
צי המסוקים

החל ממאי 2023, צי הסוקים של בר תעופה כולל את המסוקים הבאים:
| דגם | מספר מטוסים | זיהוי כלי טיס ("זנב") |
| --- | --- | --- |
| יורוקופטר EC130 | 1 | 5X-OBR |
| Bell 505 Jet Ranger X פינוי רפואי | 1 | N878F8 |
| בל 206 ג'ט ריינג'ר | 1 | 5X-FBR |
| Bell 412 EPi | 1 | 5X-ABR |